یارد

یارد (عبرانی: ירד Yāreḏ ،Yereḏ؛ 'اترنا'؛ عربی: ’Al-Yārad أَليَارَد یا [عام طور پر]: Yārad يَارَد)، کتاب پیدائش میں مذکور ہے جو آدم اور حوا کی چھٹی نسل ہے۔ یارد کی بنیادی تاریخ کتاب پیدائش 20–5:18 میں ہے۔

بائبل میں 

 مندرجہ بالا نسب کا ذکر عہد نامہ عتیق (عہد نامہ قدیم) میں کیا گیا ہے۔ یارد کے باپ نام مہلل ایل اور دادا کا نام شیث ابن آدم تھا، جب مہلل ایل 65 برس کا تھا تو یارد پیدا ہوا تھا۔ مشتبہ تحریر کتاب جوبلی میں اس کی ماں کا نام ”دینہ“ مذکور ہے۔کتابِ جوبلی میں بیان کیا گیا ہے کہ یارد نے ایک عورت سے شادی کری تھی جس کا نام ”باراکا“، ”بریکا“ یا ”براخا“ تھا۔ اور بائبل بھی یہ کہتی ہے کہ یارد بیٹے اور بیٹیوں کا باپ بنا تھا۔ان کے بچوں میں سے صرف حنوک کا ذکر کیا گیا ہے۔ حنوک جب پیدا ہوا تھا اس وقت یارد 162 برس کا تھا۔ کتابِ جوبلی کے مطابق، پھر حنوک نے عدنہ سے شادی کری۔ اور اس کے واحد پوتے ”متوشلح“ کے نام کا ذکر کیا گیا ہے۔ متوشلح کا ذکر بائبل میں بھی آیا ہے جو انسانوں میں سب سے زیادہ عرصہ حیات رہنا والا انسان ہے۔
اس کے علاوہ، یارد نوح اور اس کے تین بیٹوں حام، سام اور یافث کا آباو اجداد ہے۔

یارد کی مرتے وقت عمر 962 برس تھی۔ عبرانی بائبل اور سپتواینہ کے مطابق، یارد اپنے پوتے متوشلح کے بعد سب سے زیادہ عرصہ حیات رہنا والا شخص تھا۔ اس کے برعکس سامری تورات کے مطابق، جب یارد پیدا ہوا تو اس کے باپ کی عمر 62 برس تھی اور جب یارد کا وصال ہوا تو اس کی عمر 847 برس تھی۔ جو نوح کو متوشلح کے بعد سب سے زیادہ عرصہ حیات رہنا والا شخص ثابت کرتا ہے۔

 اسلام میں 
اسلام میں یارد کا ذکر قصص الانبياء‎ کے مختلف مجموعوں میں موجود ہے۔ مزید برآں، ابتدائی اسلامی مورخین ابن اسحاق اور ابن ہشام نے سرورِ کائنات محمد  کے نسب نامہ میں ہمیشہ یارد(عربی: ’Al-Yārad أَليَارَد یا [عام طور پر]: Yārad'' يَارَد) کا نام شامل کیا ہے۔

شجرہ نسب

حوالہ جات 

شخصیات تورات
کتاب پیدائش
کتاب پیدائش کی شخصیات